

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 83, 35254 Bebrina,

OIB: 52630455645

Tel:035/433-109

KLASA: 024-02/23-02/38

URBROJ: 2178-2-03-23-1

Bebrina, 1. lipnja 2023. godine

Na temelju članka 35. stavak 2. Zakona o vlasništvu i drugim stvarnim pravima (Narodne novine broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17) te članka 32. Statuta Općine Bebrina („Službeni vjesnik Brodsko-posavske županije˝ broj 2/2018, 18/2019 i 24/2019 i „Glasnik Općine Bebrina˝ broj 1/2019, 2/2020 i 4/2021) u vezi s člankom 48. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) Općinsko vijeće Općine Bebrina na svojoj 12. sjednici održanoj dana 01. lipnja 2023. godine donosi

**ODLUKU**

**o prijenosu upravljanja Zipline sustavom u sklopu Adrenalinske šume Bebrina i poslovnim prostorima u vlasništvu Općine Bebrina**

**Članak 1.**

Općina Bebrina je jedini vlasnik i osnivač trgovačkog društva BEKOM d.o.o., Bebrina (Općina Bebrina), Bebrina 83, OIB: 20062473045 (dalje u tekstu: ***„BEKOM d.o.o.˝***).

**Članak 2.**

Ovom Odlukom Općina Bebrina prenosi upravljanje BEKOM-u d.o.o. bez naknade nad sljedećim nekretninama:

|  |  |  |  |  |
| --- | --- | --- | --- | --- |
| **Naziv nekretnine** | **Katastarska općina** | **Katastarska čestica** | **Posjedovni list** | **Zemljišnoknjižni uložak** |
| Zipline sustav u sklopu Adrenalinske šume Bebrina | Bebrina 48b | 984 | 270 | 568 |
| Banovci | 35/1 | 466 | 645 |
| Društveni dom u Bebrini, Bebrina 83 | Bebrina | 1218 | 432 | 613 |
| Društveni dom u Kaniži, Kaniža 117 | Kaniža | 762 | 482 | 464 |
| Društveni dom u Šumeću, Šumeće 40G | Šumeće | 783 | 371 | 643 |
| Društveni dom u Stupničkim Kutima, Stupnički Kuti 96 | Stupnički Kuti | 493 | 313 | 765 |
| Društveni dom u Banovcima, Banovci 20 | Banovci | 76/2 | 293 | 666 |
| Društveni dom u Dubočcu, Dubočac 69 | Dubočac | 436 | 340 | 398 |
| Društveni dom u Zbjegu, Zbjeg 86 | Zbjeg | 749 | 247 | 218 |
| Prostorije u Domu kulture, Bebrina 83 | Bebrina | 1216/4 | 432 | 613 |
| Zgrada javne i društvene namjene „Stara Općina“, Bebrina 81 | Bebrina | 107/1 | 432 | 781 |
| Mrtvačnica s hladnom komorom u Šumeću, Šumeće 151 | Šumeće | 862 | 371 | 648 |
| Prostorije u zgradi općinske uprave- Općinska vijećnica, Bebrina 83 | Bebrina | 1218 | 432 | 613 |

**Članak 3.**

Ovom odlukom Općina Bebrina daje na upravljanje i korištenje opremu i sadržaje zipline sustava u sklopu adrenalinske šume Bebrina.

Općina Bebrina daje na upravljanje i korištenje nekretnine iz članka 2. i opremu iz stavka 1. ovog članka Odluke na neodređeno vrijeme bez naknade.

Ovom Odlukom ovlašćuje se Skupština trgovačkog društva BEKOM d.o.o. da svojom odlukom odredi prigode u kojima se korištenje Zipline sustava u sklopu Adrenalinske šume Bebrina i prateće opreme daje bez naknade.

**Članak 4.**

Nekretninama i opremom iz ove Odluke BEKOM d.o.o je dužan upravljati sukladno općim aktima općine Bebrina, te važećim zakonskim i podzakonskim propisima.

**Članak 5.**

Ovlašćuje se Općinski načelnik da u ime i za račun Općine Bebrina potpiše Ugovor o prijenosu upravljanja nad nekretninama i opremom iz ove Odluke s ovlaštenom osobom trgovačkog društva BEKOM d.o.o.

Sva prava i obveze kojima se uređuje postupak prijenosa upravljanja utvrdit će se ugovorom iz prethodnog stavka, s time da će se nekretnine i oprema koja je bila predmet financiranja ili sufinanciranja iz drugih izvora temeljem javnih natječaja dati na korištenje uvažavajući mogućnosti i uvjete svakog pojedinog natječaja.

**Članak 6.**

Ova Odluka stupa na snagu osmog dana od dana objave u “Glasniku Općine Bebrina˝.

OPĆINSKO VIJEĆE OPĆINE BEBRINA

PREDSJEDNIK OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing.

Dostaviti:

1. Jedinstveni upravni odjel
2. Glasnik Općine Bebrina
3. BEKOM d.o.o., Bebrina (Općina Bebrina), Bebrina 83
4. Nadležno ministarstvo
5. Pismohrana.